(अवाज बदलियै) अज्ज दिन भर सारे स्कूलै अन्दर चुप व्यापी दी रेई...विद्यार्य़ियें दे मुंएं च गल्ल नईं, मास्टरें दे कमरे च हासे-बोलने दी अवाज नईं, चपरासी पुल्ले पैरें टुरै करदे न...चौकीदार फाड़कै पर काठै दे पुतले आंगर खड़ोते दा ऐ...तां बी कुसै विद्यार्थी जां मास्टरै आइयै मिगी नईं गलाया—अशोक गी नईं कड्डो स्कीला दा (फिरी करलाई उठदा ऐ) जानदे ओ की ? उनें गी सेई ऐ जे अशोक गी कड्डने दा मेंरे लेई के मतलब ऐ ! ओ जानदे न जे होर कोई रस्ता होंदा तां में इयां कदें नईं करदा। इसै करी कोई आखने गी नईं आया। पर तस आए ओ ?